Hoved-entreprisekontrakt

Region Midtjylland

Koncernøkonomi

Byggeri og Ejendomme

**HEMS - GARAGEBYGNINGER TIL LÆGEBILER FOR DEN LANDSDÆKKENDE HELIKOPTERORDNING.**

**SKIVE, BILLUND, RINGSTED OG SALTUM**

[1. Parterne 3](#_Toc179276057)

[2. Opgaven 3](#_Toc179276058)

[3. Aftalegrundlag 4](#_Toc179276059)

[4. Entreprisesummen 5](#_Toc179276060)

[5. Tidsplan 5](#_Toc179276061)

[6. Forsinkelse 6](#_Toc179276062)

[7. Sikkerhedsstillelse 6](#_Toc179276063)

[8. Kvalitetssikring, drift og vedligehold 6](#_Toc179276064)

[9. Forsikring 6](#_Toc179276065)

[10. Anvendelse af arbejdskraft og anmeldelse i RUT 7](#_Toc179276066)

[11. Anvendelse af underentreprenører 7](#_Toc179276067)

[12. Tvister 8](#_Toc179276068)

[13. Særlige bestemmelser 8](#_Toc179276069)

[14. Bilag 9](#_Toc179276070)

[15. Underskrifter 9](#_Toc179276071)

**H O V E D E N T R E P R I S E K O N T R A K T**

**HEMS – Garagebygninger til lægebiler for den landsdækkende helikopterordning.**

**Skive, Billund, Ringsted og Saltum**

# 1. Parterne

Mellem undertegnede:

Region Midtjylland

CVR: 29190925

Den Landsdækkende Akutlægehelikopter

Olof Palmes Allé 34

8200 Aarhus N

Kontaktperson: Johannes Traberg Christiansen

i det følgende benævnt "Bygherren"

og

Entreprenør

xxxx

i det følgende benævnt "Entreprenøren"

indgås herved aftale om, at Entreprenøren påtager sig at udføre følgende entreprise:

# 2. Opgaven

1. Entreprisen omfatter etablering af garagebygninger til lægebiler for den landsdækkende akutlægehelikopter i hovedentreprise.

Entreprisen udføres på følgende lokationer:

* HEMS-base Billund, Firhøjevej 20, 7190 Billund
* HEMS-base Ringsted, Haslevvej 54, 4100 Ringsted
* HEMS-base Skive, Killesmosevej 1, 7800 Skive
* HEMS-base Saltum, Ingstrupvej 46C, 9700 Brønderslev

Til opgaven har Entreprenøren knyttet følgende nøglemedarbejdere:

Som Entreprenørens repræsentant er udpeget: xxxx, jf. AB 18 § 29.

1. De af Entreprenøren udpegede nøglemedarbejdere kan kun undtagelsesvist udskiftes med andre medarbejdere. Udskiftning kan kun ske, såfremt det dokumenteres, at vedkommende ny medarbejder har de nødvendige kompetencer til at udføre den konkrete opgave. Bygherren skal godkende udskiftningen.
2. Bygherren har mulighed for at kræve de til opgaven tilknyttede nøglemedarbejdere udskiftet, såfremt Bygherren vurderer, at samarbejdet ikke fungerer, og Bygherren har gjort opmærksom på det skriftligt. Entreprenøren kan ikke kræve ekstra honorar i forbindelse med et krav om udskiftning.
3. Til opgaven har Bygherren knyttet følgende rådgivere:

Som totalrådgiver er udpeget: Viggo Madsen A/S  
Som projektleder er udpeget: Sten D. Jespersen

1. Entreprenørprojektering skal færdigprojektere varmepumpe og ventilationsanlæg.

Entreprenøren skal deltage i projektgennemgang i overensstemmelse med det angivne i udbudsmaterialet

# 3. Aftalegrundlag

1. For nærværende kontrakt gælder følgende skriftlige grundlag angivet i prioriteret rækkefølge, jf. AB 18 § 6, stk.3.
2. Nærværende entreprisekontrakt, inklusiv bilag
3. Notat af kontraheringsmøde, dateret xxxx
4. Rettelsesblad 01 af xxxxx
5. Rettelsesblad 02 af xxxx
6. Bygherrens udbudsmateriale af 10.10.2024 jf. "Dokument- og tegningsoversigt"
7. Entreprenørens tilbud af 07.11.24.
8. Byggepladsplaner
9. I det omfang Entreprenøren i sit tilbud tilbyder større omfang og/eller bedre kvalitetsniveau end krævet i udbudsmaterialet, er Entreprenøren forpligtet heraf uanset ovenstående rangfølge.
10. Entreprenøren skal acceptere eventuelle ændringer i entreprisens omfang i såvel op- som nedadgående retning. Prisændringer for mer- og mindreydelser skal ske på grundlag af entreprenørens detailkalkulationer, som han skal være villig til at fremlægge i fuldt omfang, inklusiv eventuelt krav om tidsfristforlængelse.

Ændringer af enhver art kan kun bestilles ved aftalesedler, jf. AB 18, Ad § 23, stk. 3.

# 4. Entreprisesummen

1. Bygherren forpligter sig til at betale Entreprenøren følgende beløb for entreprisens kontraktmæssige udførelse:  
     
   Tilbudssum x.xxx.xxx,xx kr. ekskl. moms

Evt. fradrag eller tillæg -

Entreprisesum, ekskl. moms xxx.xxx,xx kr. ekskl. moms

Skriver kr. otte-tre-otte-otte-fire-nul.

Stipulerende ydelser (udenfor entreprisesum):

Pos. Nr. xxx jf. udfyldt tilbud x.xxx,00 kr. ekskl. moms

Prisen er fast i hele byggeperioden

Betaling sker for udført arbejde i jf. "AB 18 med Region Midtjyllands tilføjelser og fravigelser" AD $ 36 stk. 1

1. Betaling  
   Entreprenøren er alene berettiget til betaling en gang hver måned. Ved entreprenørens skriftlige anmodning forstås, fremsendelse af behørig elektronisk faktura.  
   Alle fakturaer skal påføres virksomhedens og opgavens navn, samt ansvarlig projektleder jf. afsnit 2.4:  
     
   Faktura skal påføres Bygherrens EAN-nr. 5798003245010, kontostreng "HEMS Garagebygninger".  
     
   Betalingsfristen er 30 kalenderdage efter modtagelsen af fyldestgørende faktura.

# 5. Tidsplan

Arbejdet skal udføres i overensstemmelse med hovedtidsplanen, "Udbudstidsplan og sanktionsgivende termin"   
  
Følgende mellemfrister og delafleveringer er desuden gældende for entreprisen:  
Sanktionsgivende aflevering termin 04.06.2024.

# 6. Forsinkelse

Den aftalte hovedtidsplan, AB 18 § 6, stk. 2 er vedlagt som bilag "Udbudstidsplan og sanktionsgivende termin "  
Entreprenørens arbejde skal udføres i henhold til denne.

Dokumentation, KS samt D&V materiale skal afleveres senest d. xx.xx.xxxx  
  
Ved forsinkelser, der ikke giver Entreprenøren ret til tidsforlængelse, ifalder Entreprenøren dagbod. Dagboden fastsættes til 2 promille af entreprisesummen, dog minimum 10.000 kr. pr. arbejdsdag.

Løbende notering af overskridelse i byggemødereferater og/eller byggelog anses som Bygherrens meddelelse om, at Bygherren vil kræve dagbod fra overskridelsens start til at forsinkelsen er afhjulpet.

# 7. Sikkerhedsstillelse

Til sikkerhed for kontraktens opfyldelse skal Entreprenøren stille en garanti på 15% af entreprisesummen ekskl. moms svarende til kr. xxx.xxx,xx.

Sikkerhedsstillelsen, som skal være Bygherren i hænde senest 8 arbejdsdage efter entreprenørens modtagelse af Bygherrens accept/entreprisekontrakt og udformes så den svarer til Region Midtjyllands paradigme for bankgaranti.

# 8. Kvalitetssikring, drift og vedligehold

Entreprenøren skal udarbejde en manual for kvalitetssikring, som løbende skal opdateres og godkendes, samt udarbejde en manual for drift og vedligehold.  
  
Kvalitetssikring samt data for drift og vedligehold aftales i omfang og materialet leveres digitalt til Region Midtjylland

# 9. Forsikring

Bygherren tegner og betaler sædvanlig brand- og stormskadeforsikring i overensstemmelse med AB 18 § 11, stk. 1 og således at Entreprenøren og dennes eventuelle i kontrakten navngivne underentreprenører medtages på forsikringspolicen som sikrede på arbejdet som kontrakten vedrører.  
  
Entreprenøren og eventuelle navngivne underentreprenører tegner sædvanlige erhvervs- og produktansvarsforsikringer jf. AB 18 § 11 stk. 3, vedlægges som bilag 3.  
  
Entreprenøren og eventuelle underentreprenørs ansvarsforsikring skal i hele entrepriseperioden holdes i kraft med dækningssummer på minimum 10 mio. kr. for person- og tingskade.  
  
Ved underentrepriser skal Entreprenøren sikre sig, at underentreprenøren har en selvstændig erhvervsansvarsforsikring på mindst 5 mio. kr. ved personskade og mindst 2 mio. kr. ved tingskade.

# 10. Anvendelse af arbejdskraft og anmeldelse i RUT

Entreprenøren skal sikre, at ansatte hos Entreprenøren og dennes underentreprenører/-leverandører, som medvirker til at opfylde kontrakten i Danmark, er sikret løn og herunder særlige ydelser, arbejdstid og andre arbejdsvilkår, som ikke er mindre gunstige end dem, der gælder for arbejde af samme art i henhold til en kollektiv overenskomst indgået af de inden for det pågældende faglige område mest repræsentative arbejdsmarkedsparter i Danmark, og som gælder på hele det danske område.  
  
Entreprenøren skal sikre, at ansatte hos Entreprenøren og dennes underentreprenører/-leverandører, orienterer de ansatte om gældende arbejdsvilkår.  
  
Udenlandske entreprenører:  
Udenlandske entreprenører skal følge reglerne i dansk lovgivning om anmeldelse i RUT-registeret; herunder dokumentere overfor Bygherren, at anmeldelse er foretaget.  
  
Klausul om lære- og praktikpladser:  
Entreprenøren skal sikre, at mindst 6% af de årsværk der anvendes til at opfylde entreprisekontrakten, besættes af lærlinge/praktikanter.  
  
I forbindelse med entreprisens udførelse og aflevering, skal Entreprenøren på betryggende vis godtgøre, at det krævede antal lærlinge/praktikanter er beskæftiget. I forbindelse med aflevering, skal Entreprenøren fremlægge dokumentation for opfyldelse af forpligtelser vedrørende beskæftigelse af lærlinge/praktikanter, jf. Region Midtjyllands klausul om anvendelse af lærlinge/praktikanter.

# 11. Anvendelse af underentreprenører

Entreprenøren skal inden arbejdets opstart eller senest 5 arbejdsdage efter disse kendes, oplyse navn, kontaktoplysninger for de underentreprenører, som Entreprenøren vil benytte til opfyldelse af kontrakten.  
  
Eventuelle underentreprenører kan kun udskifte, såfremt det dokumenteres, at de nye underentreprenører som minimum har de samme kompetencer og erfaringer som de oprindeligt godkendte.  
  
Entreprenøren er ikke berettiget til at udskifte underentreprenører uden Bygherrens forudgående skriftlige godkendelse.

# 12. Tvister

Eventuelle tvister om denne aftales forståelse eller om ydelser udført i henhold til denne aftale, afgøres i overensstemmelse med Region Midtjyllands AB 18 almindelige bestemmelser.  
  
Følgende personer er udpeget, jf. AB 18 § 64, stk. 3:  
Bygherrens projektleder: Troels Tylvad Søndergaard  
Bygherrens ledelsesrepræsentant: Olaf Grundvig Barfoed  
  
Entreprenørens projektleder: xxxx  
Entreprenørens ledelsesrepræsentant: xxxx  
  
Entreprenøren skal efter Bygherrens opfordring også deltage i evt. konfliktløsningsdrøftelser med byggesagens øvrige parter.

# 13. Særlige bestemmelser

Entreprenøren er forpligtet til at sikre, at entreprenøren selv og dennes underentreprenører håndterer persondata modtaget i forbindelse med opgaveløsningen i overensstemmelse med persondatalovgivningen.  
  
Entreprenøren og underentreprenører skal endvidere håndtere data modtaget i forbindelse med opgaveløsningen på en betryggende måde, så de ikke kommer til uvedkommendes kendskab eller forvanskes.  
  
Entreprenøren forpligter sig til at videreformidle alle henvendelser fra pressen til Bygherren.

Det er **vigtigt**, at hovedentreprenøren drager omsorg for støj- og vindbelastning fra helikopter. Arbejdsområdet skal sikres, når helikopter fx letter fra forplads – fx særlig relevant i Ringsted.

Se også PPS.

OBS på at markering af Entreprisegrænse ikke nødvendigvis omfatter anlægsarbejder med ledninger i jord mv. Markering af entreprisegrænse skal således suppleres med ledningsplaner.

# 14. Bilag

Aftalen består af nærværende aftaledokument samt de heri nævnte dokumenter.  
Heraf er følgende vedlagt som bilag:  
  
Bilag 1: Aftalt hovedtidsplan "Udbudstidsplan og sanktionsgivende termin", dateret 10.10.2024  
Bilag 2: Kopi af entreprenørens erhvervs- og produktansvarsforsikringspolice

Bilag 3: Notat af kontraheringsmøde, dateret xx.xx.xxxx.

# 15. Underskrifter

xxxx, den

For **Entreprenøren**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift

Aarhus C., den

For **Bygherren**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift